Diego de Almagro
Store norske leksikon,Historie,Verdens historie og samtidshistorie,Sør-Amerika,Sør-Amerikas historie
Diego de Almagro var en spansk soldat og conquistador, kjent for sine erobringer i vestlige Sør-Amerika.
Almagro kom til Amerika i 1524 og var sammen med Francisco Pizarro ledende i erobringen av Inkariket i 1531. I 1534 grunnla han den peruanske byen Trujillo og ga den navn etter Pizarros fødested i Extremadura. Året etter kjølnet vennskapet mellom de to. Almagro utforsket nordlige Chile i 1535, men fant aldri gull og anså ekspedisjonen som en fiasko. Etter en utmattende kryssing av Atacamaørkenen til fots inntok Almagros tropper inkahovedstaden Cuzco i 1537. Her kom han i strid med Pizarro, som sørget for å få Almagro drept. Sønnen Diego de Almagro den yngre hevnet faren ved å drepe Pizarro i 1541. Les mer i Store norske leksikon Sør-Amerikas historie Perus historie kolonialisme